সমাজের বিভিন্ন ক্ষেত্রের কলাকুশলীদের বিজেপিতে যোগদানের প্রবণতা অব্যাহত। আজও একঝাঁক অভিনয় শিল্পী রাজ্য বিজেপিতে যোগ দিলেন। তাঁদের মধ্যে রয়েছেন অঞ্জনা বসু, দেবিকা মুখার্জি, মধুমিতা চক্রবর্তী, শিপ্রা পুততুণ্ড এবং দেবরাজ রায়।
 ওয়েব ডেস্ক: সমাজের বিভিন্ন ক্ষেত্রের কলাকুশলীদের বিজেপিতে যোগদানের প্রবণতা অব্যাহত। আজও একঝাঁক অভিনয় শিল্পী রাজ্য বিজেপিতে যোগ দিলেন। তাঁদের মধ্যে রয়েছেন অঞ্জনা বসু, দেবিকা মুখার্জি, মধুমিতা চক্রবর্তী, শিপ্রা পুততুণ্ড এবং দেবরাজ রায়। নাট্যজগত্‍ থেকে বিজেপিতে এলেন অনির্বান চক্রবর্তী। পদ্মশিবিরে নাম লেখালেন যাত্রা প্রযোজক ডি মুখার্জি।  যোগ দিয়েছেন অবসরপ্রাপ্ত আমলা তপন মণ্ডল। খেলার দুনিয়া থেকে রাজ্য বিজেপিতে এলেন ফুটবলার হাবিবুর। আগামী দিনেও এই ধারা অব্যাহত থাকবে বলে দাবি বিজেপি রাজ্য সভাপতির। গত বৃহস্পতিবার বিজেপিতে যোগ দেন বিশিষ্ট অভিনেত্রী রূপা গাঙ্গুলি। হাওড়ার শরত্‍ সদনে কেন্দ্রীয় অর্থমন্ত্রী অরুণ জেটলির উপস্থিতিতে আনুষ্ঠানিকভাবে ভারতীয় জনতা পার্টিতে যোগ দেন রূপা। এর কিছুদিন আগেই বিজেপিতে যোগ দিয়েছেন বিশিষ্ট সঙ্গীতশিল্পী কুমার শানু। জয় ব্যানার্জি, জর্জ বেকার, নিমু ভৌমিকের মতো অভিনেতা বিজেপিতে যোগ দিয়েছেন অনেক আগেই। গায়ক তথা অভিনেতা বাবুল সুপ্রিয় আসানসোল থেকে লোকসভায় নির্বাচিত হয়ে কেন্দ্রীয় মন্ত্রীও হয়েছেন। যদিও  লোকসভা ভোটে বিজেপির টিকিটও পেয়েও জিততে পারেননি জয় ব্যানার্জি, জর্জ বেকার, নিমু ভৌমিকরা।